Moel Druman

Copa yn y Moelwynion yn Eryri yw Moel Druman. Saif ar y grib sy'n ymestyn o'r ardal i'r de o Moel Siabod tua'r de, dros gopaon Yr Arddu, Ysgafell Wen a Moel Druman, gan orffen gydag Allt Fawr uwchben Blaenau Ffestiniog.

Saif Llyn Conglog i'r de o'r copa, gyda Llyn Cwmorthin islaw, a Llyn yr Adar i'r gorllewin. Mae ffin Parc Cenedlaethol Eryri yn mynd dros y copa. Gellir ei ddringo o bentref Tanygrisiau ar hyd Cwmorthin.

Categori:Mynyddoedd a bryniau Eryri
Categori:Mynyddoedd a bryniau Gwynedd